Gerona
Gerona (katalonski: Girona) je grad od 99,013 stanovnika na sjeveroistoku Španjolske.
Gerona je i administrativni centar Provincije Gerona i katalonske comarce Gironés.

Geografske karakteristike 

Gerona leži na nadmorskoj visini od 155 metara na ušću rijeke Onyar u Ter, udaljena četrdesetak km od obale Mediterana i Costa Brave.

Gerona je danas poznata po Aerodromu Girona-Costa Brava, koji služi i kao drugi barcelonski. On je udaljen od centra grada 13 km jugozapadno.

Historija 

Zbog svog strateškog položaja na obalnom putu od Galije do Iberijskog poluotoka, Gerona je bila Iberska fortifikacija, o tom svjedoče ostatci bedema iz 4 i 5. vijeka pne.. Za Rimljana se grad zvao Oppidum Gerunda. Nakon njih gradom vladaju Vizigoti, a 714. ga osvajaju Mauri koji su ga zvali Jerunda.

Zatim ga 785 zauzimaju Franci Karla Velikog, ali ga već 793. ponovno zauzimaju Mauri, da bi ga svega četiri godina kasnije 797 zauzeo Akvitanski vojvoda Kasnije je uklopljen u .Aragonsko kraljevstvo.

Sve do početka Španjolske inkvizicije Garona je imala velik židovski kvart, ali su oni 1492. protjerani.
Gerona je bila prva linija fronta u ratovima vođenim tokom 17.. i 18. vijeka između Španjolske i Francuske, tad je bila više puta  opsjedana.

Znamenitosti 

Od historijskih građevina grad ima gotičku katedralu, čija je izgradnja započela 1292. Ona je poznata po svom brodu, jednim od najširih na svijetu, sa svojih 23 m. Gerona ima arheološki muzej i univerzitet koji je osnovao 
Alfonso V 1446.

Privreda 
Gerona je industrijski grad, njegove tvornice proizvode tkanine od lana i pamuka, prehrambene proizvode, papir i elektroniku.

Gradovi pobratimi

Izvori

Vanjske veze

 Girona 

Gradovi u Španiji
Katalonija